S-3644/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 9. júní 2020, á hendur:

„R-kk-þgf Þ-kk-þgf H-kk-þgf, [...]

I.

Fyrir umferðarlagabrot með því að hafa þann 16. desember 2019 ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 45 ng/ml, metamfetamín 140 ng/ml, díazepam 52 ng/ml og nordíazepam 71 ng/ml) um Nýbýlaveg í Kópavogi uns lögregla gerði honum að stöðva aksturinn.

M. [...]

Telst brot þetta varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa þann 26. desember 2019 ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 65 ng/ml, kódein 50 ng/ml og metamfetamín 140 ng/ml) suður Sæbraut í Reykjavík, uns lögregla gerði honum að stöðva aksturinn.

M. [...]

Telst brot þetta varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019

III.

Fyrir þjófnað með því að hafa í félagi við þekktan aðila þann 24. desember 2019 brotist inn í læstan gám [...] að [...] og stolið þaðan flugeldum að verðmæti kr. 739.764 að innkaupsvirði.

M. [...]

Telst þetta varða við 244. gr. almennra hegningarlaga nr. 19/1940

IV.

Peningaþvætti en hylmingu til vara, með því að hafa tekið við eftirfarandi munum án þess að hafa dulist að um væri að ræða þýfi og þannig haldið mununum ólöglega fyrir eigendum sínum en munirnir voru haldlagðir við leit lögreglu í húsnæði á vegum ákærða að [...]:

A.

Stolið frá [...]á tímabilinu 20.- 23. desember 2019:

M. [...]

- 1 stk Makita höggborvél, merkt [...]

- 1 stk Dewaltþrífótur, merktur [...]

- 1 stk Makita bandsög

- 2 stk Toptul átaksmælar + flexible borðar

- 1 stk ampertöng

- 1 stk ljós

- 1 stk Makita skrúfvél m. rafhlöðu og hleðslutæki

- 1 stk Makita rafhlaða

- 1 stk Makita vinnuútvarp

- 1 stk Stanley verkfærakista

- 4 stk Makita rafhlöður, merkt [...]

- 1 stk Makita sverðsög

- 3 stk Makita rafhlöðuborvélar

- 1 stk Makita rafhlöðuhöggborvél

- 1 stk Makita rafhlöðustingsög

- 2 stk glersogskálar

- 1 stk Dewalt línulaser

- 1 stk bandsög

- 1 stk Makitarafhlöðuhöggborvél m. hleðslutæki, í kassa - 1 stk Pro- fit dósa bora sett, í kassa, merkt [...]

B.

Stolið úr húsnæði að [...]í Reykjavík á tímabilinu 24.- 25. september 2019: M. [...]

- 1 stk lím merki vél, merkt [...]

- 1 stk bandsög

- 1 stk Makita rafhlaða

- 1 stk Dewalt skrúfvél m. rafhlöðu og hleðslutæki - 1 stk Metabo kúttsög, merkt [...]

- 1 stk Hitachi skrúfvél m. rafhlöðu, í kassa

- 1 stk Hitachi iðnaðarryksuga

- 1 stk Hitachi höggborvél, í kassa - 1 stk Hitachi vélahefill m. rafhlöðu og hleðslutæki

- 1 stk Hitachi slípirokkur

- 1 stk Hitachi hjólsög

C.

Stolið úr verkfæragám [...]16. desember 2019:

M. [...]

- 1 stk Spit naglabyssa, merkt [...]

D.

Stolið úr verkfæragám að [...]þann 9. desember 2019:

M. [...]

- 1 stk loftpressa, merkt [...]

E.

Stolið úr bifreið að [...]2. júlí 2019:

M. [...]

- 1 stk Makita hjólsög

- 1 stk Dewalt laser, þriggja línu, merkt [...]

- 1 stk Makita fjölnota sög

- 1 stk Makita rafhlaða

F.

Stolið úr nýbyggingu að [...]11. nóvember 2019:

M. [...]

- 1 stk Greenlee stansa sett (zoomer)

- 1 box með spaðaborum

G.

Stolið fyrir utan [...]24. september 2019:

M. [...]

- 1 stk Cube Cross Race Pro reiðhjól, grátt m. rauðum stöfum Telst brot þetta varða við 1. mgr. 264. gr. almennra hegningarlaga nr. 19/1940, en til vara við 1. mgr. 254. gr. sömu laga.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði sótti ekki þing við þingfestingu málsins og hafði ekki boðað forföll en fyrirkall hafði verið birt á lögheimili ákærða með lögmætum hætti.

Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]1986. Samkvæmt framlögðu sakavottorði, dagsettu 5. júní 2020, gekkst ákærði undir sekt samkvæmt lögreglustjórasátt 17. maí 2017 fyrir akstur undir áhrifum áfengis. Var hann þá jafnframt sviptur ökuréttindum í 8 mánuði. Að öðru leyti hefur sakaferill ákærða ekki áhrif á ákvörðun refsingar í máli þessu.

Við ákvörðun refsingar vegna ákæruliða I. og II. verður við það miðað að ákærða sé nú öðru sinni gerð refsing fyrir akstur undir áhrifum áfengis eða ávana- og fíkniefna, innan ítrekunartíma í skilningi 71. gr. almennra hegningarlaga nr. 19/1940. Þá verður ekki framhjá því litið að brot ákærða samkvæmt III. og IV. liðum ákæru varða umtalsverð verðmæti.

Með hliðsjón af sakarefni málsins þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 3 ár frá birtingu dómsins að telja.

Ákærði greiði 422.512 krónur í sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf Þ-kk-nf H-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti í 3 ár frá birtingu dómsins að telja.

Ákærði greiði 422.512 krónurí sakarkostnað.

B-kvk-nf V-kvk-nf